
     REPUBLIKA HRVATSKA
    TRGOVAČKI SUD U OSIJEKU	 
							14 St-112/13-43
REPUBLIKA HRVATSKA
R J E Š E N J E


Trgovački sud u Osijeku, po sucu mr. sc. Tihomiru Kovačeviću, kao stečajnom sucu, u stečajnom postupku nad nad stečajnom masom dužnikom: ŽETVA CO d.o.o. za poljoprivredu, vanjsku i unutarnju trgovinu i usluge u stečaju, Bošnjaci, J.J. Štrossmayera 28, MBS 030040325, dana 13. srpnja 2018. 


r i j e š i o   j e


1. Odobrava se stečajnom upravitelju Ivanu Vajcl iz Vinkovaca, Duga ulica 138, OIB 45422210224 naknada stvarnih troškova u iznosu ukupnog troška od 8.000,00 kn.

2. Nalaže se računovodstvu ovoga suda da nakon pravomoćnosti ovoga rješenja isplati iznos iz točke 1. izreke ovoga rješenja na žiro-račun stečajnog upravitelja broj 2340009-3102346863 kod PRIVREDNE BANKE ZAGREB d.d. Zagreb.


Obrazloženje


	Stečajni postupak nad dužnikom zaključen je rješenjem ovoga suda od 16.06.2006., a stečajnom upravitelju je naloženo da u korist stečajne mase dovrši započete sudske postupke poslovnog broja P-1204/04 (Ovr-697/08) i P-779/06 koji su se vodili i vode kod ovoga suda.

	Stečajni upravitelj je dana 27.06.2018. i 10.07.2018. podnio pisani, obrazloženi i dokumentirani zahtjev za naknadu stvarnih troškova za vrijeme vođenja stečajnog postupka od 15 godina i to putni troškovi (Vinkovci-Osijek-Vinkovci – minimalno 20 puta i Vinkovci-Županja-Vinkovci – 12 puta), troškovi prevoženja arhivske građe, troškovi kancelarijskog materijala, poštanski i telefonski troškovi i dr..




	Budući su predmetni troškovi bili nužni, a pisano izvješće – zahtjev stečajnog upravitelja je obrazložen i dokumentiran, odlučeno je kao u izreci temeljem čl. 94. Stečajnog zakona (NN 71/15 i 104/17).

U Osijeku 13. srpnja 2018.

Zapisničar:								    STEČAJNI SUDAC
Elizabeta Đeke	                                                                    mr. sc. Tihomir Kovačević


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.


D N A :
1. Stečajni upravitelj Ivan Vajcl Vinkovci
2. računovodstvo, nakon pravomoćnosti
3. mrežna stranica e-Oglasna ploča sudova
image1.png




